《洞霄宫 其二》
宋代·钱景谌

入谷初无路，山蹊九折回。紫庭藏玉室，碧落抱琼台。

溪流人闲见，桃花源上开。只应有仙骨，得到洞天来。

作者简介：杭州临安人。钱惟演孙。登进士第。初赴开封解试，王安石誉其文于公卿间，遂执弟子礼。尝言青苗、助役之法利少害多，他日必为民患。安石为相，欲令其治峡路役书，且委以戎、泸蛮事。景谌请择知兵爱人者，安石大怒，遂与之绝。神宗熙宁末，从张景宪辟知瀛州，终身为外官，仕至朝请郎卒。